към ДОКУМЕНТАЦИЯ за участие

в обществена поръчка с предмет:

**„Избор на доставчик на офис оборудване и обзавеждане“ по проект: „Да успеем всички заедно“, по Оперативна програма „Наука и образование за интелигентен растеж“**

**1.** **ОБЕКТ НА ПОРЪЧКАТА**: Доставка, по смисъла на чл.3, ал.1, т.2 от Закона за обществените поръчки.

**2. ПРЕДМЕТ НА ОБЩЕСТВЕНАТА ПОРЪЧКА: „Избор на доставчик на офис оборудване и обзавеждане“ по проект: „Да успеем всички заедно“, по Оперативна програма „Наука и образование за интелигентен растеж“**

**3. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА.**

Настоящата обществена поръчка е свързана с изпълнението на Проект: „Да успеем всички заедно“, ДБФП № BG05M2OP001-3.002-0215-С01/23.01.2017 г., по процедура „Образователна интеграция на учениците от етническите малцинства и/или търсещи или получили международна закрила“ по Оперативна програма „Наука и образование за интелигентен растеж“.

Целта на проекта е създаване на благоприятна образователна среда на всеки подрастващ и подходящи условия за интеграция на всеки ученик. Тази цел ще бъде постигната чрез вариативност от допълнителни учебни и клубни дейности, учебни пътувания, работа с родители и допълване на образователни и интеграционни стратегии на ниво училище и община, извънкласни и извънучилищни дейности, създаване на форми на компенсиране на пропуските при усвояване на учебния материал; предлагане на разнообразни дейности за взаимно опознаване на учениците от различните етноси и възпитаването им в дух на толерантност; иницииране на дейности, свързани с преодоляване на негативните обществени нагласи, основани на етнически произход; дейности за опазване и съхраняване на местните обичаи и традиции на етносите.

**3.1. Изисквания за изпълнение на предмета на поръчката.**

Избраният за изпълнител участник се задължава да достави и монтира оферираните от него офис обзавеждане и оборудване, описано в техническото му предложение и отговарящи на техническите характеристики, съдържащи се в Техническата спецификация, неразделна част от документацията за участие.

Опаковката и транспорта на офис обзавеждането и оборудването са задължение на Изпълнителя. Те трябва да се доставят в подходяща опаковка, така че да е осигурена защита от външни влияния и повреди по време на транспортирането и предаването на същите до мястото на доставка, посочено от Възложителя.

Възложителя ще заявява отделните доставки и монтаж, чрез възлагателно писмо, изпратено по куриер, ел. поща или факс. В заявката се посочват видът и количеството на „стоките”, които следва да бъдат доставени. Доставките ще се осъществяват в работен ден, в рамките на работното време от 8:30 до 17:00 часа.

По изключение, в случай на извънредни обстоятелства, които водят до невъзможност оферираните артикули да бъдат доставени (спиране от производство, изтегляне от търговската мрежа и др.), изпълнителят е длъжен да доставя други заместващи еквивалентни артикули, отговарящи на техническите изисквания в Техническата спецификация, на не по-висока единична цена от тази на заместваните стоки, посочена в Ценовото предложение.

Офис обзавеждането и оборудването трябва да е ново и оригинално.

Участникът е задължен да предложи в офертата си всички артикули, изброени в техническата спецификация. Предложените в офертата артикули трябва да отговарят на изискванията, посочени в Техническата спецификация.

За всеки конкретен артикул в Техническото предложение участникът посочва вносител или производител.

За артикулите с посочен конкретен модел, източник, процес, търговска марка, патент, тип, произход или производство съгласно да се чете „или еквивалент”.

4. Пълният списък и техническите характеристики на **Доставките и монтажа на новото вътрешнообзавеждане** са, както следва:

|  |  |  |  |  |
| --- | --- | --- | --- | --- |
| № | **Наименование** | **Технически параметри, характеристики на доставката и монтажа** | **мярка** | **количество** |
| 1 | Шкафове за съхранение на документи | Метален шкаф за съхранение на документи; 4 рафта, размери: 62 x 30 x 98-121 cм. | брой | 2 |
| 2 | Шкафове за съхранение на материалите | Метален шкаф за съхранение на документи; 4 рафта, размери Дължина: 92 см; Дълбочина: 42 см; Височина: 198 см; | брой | 3 |
| 3 | Шкаф за карти | Материал ЛПДЧ от висок клас; устойчив и стабилен; Размери110Х45 Н=180. с шкаф на рафтове от едната страна и място за карти от другата страна | брой | 2 |
| 4 | Шкаф на колела – Арт кабинет | Материал: ПДЧ и HDF; Размери в см: 80х75х40 | брой | 1 |
| 5 | Секция за книги без гръб-етажерка | Размери 80/40/160/ см. | брой | 2 |
| 6 | Библиотечна секция без гръб | Размери 180х40х120 см. | брой | 3 |
| 7 | Гардероб четирикрилен със закачалки | Гардероб /четирикрилен/, Размери: гардероб: L200 B55 H185 см. Материали: ламинирано ПДЧ | брой | 2 |
| 8 | Офис бюра | Материали: ламинирано ПДЧ; размери: мин. 120/60/75 см; с контейнер с мин. 3 чекмеджета и количка за компютър | брой | 2 |
| 9 | Маса ученическа двуместна | Двуместна ученическа маса в правоъгълна форма. Изработена от устойчиви ламинирани плоскости и здрава метална конструкция; Размери 118/50 Н=71см., заоблени ръбове. | брой | 15 |
| 10 | Маса ученическа двуместна | Двуместна ученическа маса в правоъгълна форма. Изработена от устойчиви ламинирани плоскости и здрава метална конструкция; Размери 120Х50 Н=76СМ., заоблени ръбове; | брой | 25 |
| 11 | Едноместна маса статив за рисуване | Едноместна маса за рисуване с плотове от ПДЧ + кука за чанта, с верзалитов плот;  Размери 70х48 Н=72 см | брой | 15 |
| 12 | Едноместна маса статив за рисуване | Едноместна маса за рисуване с плотове от ПДЧ + кука за чанта, с верзалитов плот;  Размери 70Х48 Н-76 см. | брой | 30 |
| 13 | Преподавателско бюро | Материал: ЛПДЧ  • Размери в см: 140х70 Н=76  • Описание: Бюро с място за компютър с прав плот, изтеглящ се плот за клавиатура и контейнер | брой | 1 |
| 14 | Компютърно бюро | Материал: ЛПДЧ  • Размери в см: 115x60 h=75 см  • Подходящо за ученици 8-12 клас  • Описание: Бюро с изтеглящ се плот, място за компютър и чекмедже | брой | 12 |
| 15 | Офис столове | Стабилна метална рамка,  • Седалка и облегалка тапицирани с висококачествена дамаска клас С. • Пластмасови капаци за седалката и облегалката  • Протектори на краката за защита на подовите настилки. | брой | 8 |
| 16 | Стол ученически, дърво | Стол ученически от дърво, двойно укрепен, H=47СМ | брой | 91 |
| 17 | Стол ученически, тапициран | Тапициран ученически стол Н=42 см | брой | 15 |
| 18 | Щори -вътрешни, хоризонтални, алуминиеви | Бели, хоризонтални, алуминиеви, | Кв.м | 185 |
| 19 | Затъмняваща завеса с корнизи | Плътна висококачествена непрозрачна завеса от промазан релефен сатен с втъкани графични релефни елементи. Завесата е напълно готова за поставяне, оборудвана с допълнително пришита ширит лента (перделък) който позволява бързото и поставяне както на тръбен корниз чрез лентите-уши така и на релса чрез кукички. Завесата е непрозрачна в тъмни цветове за затъмняване на помещението. Размери 140 x 260 cm. | кв.м. | 8 |
| 20 | Плътни пердета | Плътни висококачествени непрозрачни пердета от промазан релефен плат. Пердетата да са готови за поставяне, с допълнително пришита ширит лента (перделък), който позволява бързото им поставяне както на тръбен корниз чрез лентите-уши така и на релса чрез кукички. | /кв.м./ | 15 |
| 21 | Огледала за зала репетиции | Размери 1,5м/2м | брой | 10 |
| 22 | Стойка мобилна за зала репетиции | Дължина 4 метра, олекотена, алуминиева | брой | 1 |
| 23 | Ламинат за спортната зала | Ламиниран паркет, устойчив клас, с включена подложка, доставка и монтаж | кв.м | 120 |

1. **Общи изисквания към вътрешно обзавеждане:**
   1. Всяко предлагано от участниците вътрешно обзавеждане трябва да бъде ново и неупотребявано.
   2. Да бъде произведено от качествени материали, осигуряващи нормална, безпроблемна експлоатация за периода на ползването им.
   3. Да отговарят на европейските стандарти за безопасност.
   4. Да отговарят на всички изисквания, заложени в техническата спецификация.
   5. Да са безопасни, удобни за ползване, функционални, ергономични и със съвременен дизайн.
   6. Да предоставят възможност за сглобяване и разглобяване при необходимост, без загуба на качествата им.
   7. Мебелите не трябва да променят цвета и техническите си показатели под въздействие на пряка слънчева светлина, с възможност да бъдат обслужвани и почиствани лесно, устойчиви срещу надраскване. Всички механизми като водачи на чекмеджета, панти, заключващи механизми, пружини и др., да осигуряват многогодишна безпроблемна работа*.*
   8. Участникът следва да опише пълно, точно и подробно, включително технически данни, характеристики и специфики на предлаганото вътрешно обзавеждане. Към техническото предложение за всеки един от предлаганите активи (оборудване) се прилагат каталози, снимки, включително и под формата на брошури, посочване на интернет адрес за проверка на подадената информация. Допуска се каталогът (извадка или копие на каталог) да бъде на оптичен носител.

**6.Гаранционен срок:**

6.1. Участникът трябва да гарантира, че стоката, предмет на доставка и монтажа, е нова и е в пълно съответствие с изискванията по договора.

6.2.Участникът трябва да осигури и гарантира надеждно и регулярно гаранционно обслужване и поддръжка на място, съобразно гаранционния срок – 24 месеца от датата на доставката и монтажа.

**7.Опаковка, транспорт и съхранение:**

7.1.Изпълнителят е отговорен за натоварването, транспортирането и разтоварването на стоките, както и монтажа на стоки, за които е необходим такъв, предмет на доставка. Изпълнителят трябва да осигури подходяща опаковка за стоките/материали срещу повреда по време на транспортирането им до адреса, посочен от Възложителя във Възлагателното писмо.

7.2.Участникът трябва да гарантира качеството на доставяното от него обзавеждане.

**ВАЖНО:** Навсякъде в настоящата спецификация, както и навсякъде другаде от документацията за настоящата процедура, където се съдържа посочване на конкретен модел, източник, процес, търговска марка, патент, тип, произход или производство, което би довело до облагодетелстване или елиминирането на определени лица или стоки, да се чете „или еквивалентно”.

1. **ПРИЕМАНЕ И ОТЧИТАНЕ НА ДОСТАВКИТЕ**

За приемането на всяка от дейностите (доставка и монтаж) ще бъде съставян Приемо-предавателен протокол - подписан от представител на Възложителя и на Изпълнителя.

Окончателното приемане на изпълнението на доставките и монтажа ще се извърши след представянето и подписването на окончателен Приемно-предавателен протокол, подписан от представители на Възложителя и на Изпълнителя в срок до 5 дни след изтичането на срока на изпълнение. В случай, че към този момент бъдат констатирани недостатъци в изпълнението, те се описват в окончателния Приемно-предавателен протокол и се определя подходящ срок за отстраняването им.

**9. Срок и място на изпълнение:**

**9.1.** Срокът за изпълнение е считано от датата на подписване на договор за възлагане на обществена поръчка до окончателното приключване на доставката и монтажа на оборудването по Проект: **„Да успеем всички заедно”,** ДБФП BG05M2OP001-3.002-0215-С01/23.01.2017 г, по процедура за предоставяне на безвъзмездна финансова помощ № BG05M2OP001-3.002 “Образователна интеграция на учениците от етническите малцинства и/или търсещи или получили международна закрила“ по Оперативна програма „Наука и образование за интелигентен растеж“ – не по- късно от 23.01.2019 г.

**9.2.** Сроковете за изпълнение на отделните доставки и монтаж на обзавеждането са по предложение на участника. С цел да не се оферират нереално кратки срокове за изпълнение на отделните доставки от поръчката, участникът в техническото си предложение (образец №2, трябва да представи работен обоснован план-график за доставка. Графикът трябва да бъде представен детайлно по работни дни, съобразно предложеният от участникът срок за изпълнение на отделните доставки и мантаж.

*Важно!!!! Възложителят определя следният максимален срок:*

***Максималният срок за доставка и монтаж на обзавеждане до 30 работни дни след получаване на възлагателно писмо от възложителя.***

**9.3.** **Място на доставка:** гр. Свищов

**СТОЯН ПАРАШКЕВОВ**

*Ръководител проект*

*съгл. пълн. № 471/06.02.2017 г.*

Изготвили:

Иван Шопов - юрист

Янка Николова – технически сътрудник